גברעם הגלילי

גברעם הגלילי (נולד ב-1962) הוא קצין בצה"ל בדרגת תת-אלוף. שימש כראש מחלקת הבטיחות וביקורת האיכות (מבק"א), והוא הראשון המכהן בתפקיד קצין האיכות והבטיחות הראשי בצה"ל החל ממאי 2020.

שירותו הצבאי
עם גיוסו לצה"ל בשנת 1980 שובץ בחטיבת גולני. בגולני הגלילי עבר הכשרה כלוחם, קורס מ"כים חי"ר וקורס קציני חי"ר. שימש במספר תפקידי פיקוד בחטיבה. בהמשך שימש מפקד פלוגה בגדוד 51, והוביל אותה בלחימה בדרום לבנון. לאחר מכן שימש כמפקד פלחה"ן גולני, מפקד פלס"ר 7 במתכונתה החדשה וכמפקד פלוגה בבה"ד 1. בהמשך שימש כמפקד גדוד בבה"ד 1. במהלך שירותו נפצע באימון באופן שלא אפשר לו לשוב להיות לוחם. לאחר מכן שירת כראש ענף בטיחות בזרוע היבשה וכראש מחלקת הבטיחות וביקורת האיכות (מבק"א) בדרגת אל"ם. בתפקידו כראש מבק"א הנהיג כי הוא וקציני יחידתו יבקרו בבסיסים וביחידות לוחמות, בשגרה ואף במלחמה. בשנת 2011 הוחלף בתפקידו על ידי אל"ם צביקה דן, פרש לגמלאות ועבר לעבוד בארגון ממלכתי אחר.

בפברואר 2020 הוחלט על שובו לצה"ל, ומינויו לקצין איכות ובטיחות ראשי בדרגת תת-אלוף, והוא שב לשירות פעיל במאי 2020.

בעל תואר שני במדע המדינה מאוניברסיטת חיפה. מתגורר בצור יגאל והוא אב לארבעה.

קישורים חיצוניים

 .
 רינת אביגור וניר קוסטי, אל"ם גברעם הגלילי: "כל תאונה היא כישלון אישי שלי", במחנה,  13.01.2010, כפי שהועלה באתר פרש.
 .
 עלומה ראם, השיטה הגלילית, ביטאון ביבשה, גיליון 19, נובמבר 2011.

הערות שוליים 

חיילי צה"ל במלחמת לבנון הראשונה
תתי-אלופים בצה"ל
בוגרי אוניברסיטת חיפה
ישראלים שנולדו ב-1962